stanford-oval/wikipedia huggingface dataset:
Lentopallon miesten 1-sarjakausi 2016–2017
Säilymiskarsinnat > Pudotuskarsinnat

| Joukkue | O | V3 | V2 | H1 | H0 | Erät | Eräpisteet | P |
| --- | --- | --- | --- | --- | --- | --- | --- | --- |
| Jymy-Kuutoset | 4 | 3 | 0 | 0 | 1 | 9-5 | 316-280 | 9 |
| Vammalan Lentopallo | 4 | 2 | 0 | 1 | 1 | 9-6 | 334-313 | 7 |
| Nilsiän Nujakka | 4 | 0 | 1 | 0 | 3 | 4-11 | 296-353 | 2 |
Säilymiskarsinnat > 1-sarjan karsinta

1-sarjan karsinnassa pelasivat 1-sarjan kaksi heikointa ja 2-sarjan kaksi parasta joukkuetta. Kaksi parasta selviytyi 1-sarjaan kaudelle 2017-2018. Karsinta pelattiin avausottelua lukuun ottamatta Varpaisjärven liikuntahallissa.
| Joukkue | O | V | H | Erät | Eräpisteet | P |
| --- | --- | --- | --- | --- | --- | --- |
| Vammalan Lentopallo | 3 | 3 | 0 | 6-2 | 173-155 | 6 |
| Karhulan Veikot juniorit | 3 | 1 | 2 | 4-4 | 179-178 | 2 |
| Huki Jyväskylä | 3 | 1 | 2 | 3-5 | 159-159 | 2 |
| Nilsiän Nujakka | 3 | 1 | 2 | 3-5 | 155-174 | 2 |
| 1- sarjan karsintaottelut  |
| --- | --- | --- | --- | --- | --- | --- |
| 21. huhtikuuta | NiNu | – | Huki | 1–2 | 25-18 , 17-25 , 5-15 | raportti |
| 22. huhtikuuta | Huki | – | KaVe | 0–2 | 22-25 , 25-27 |  |
| 22. huhtikuuta | Huki | – | VaLePa | 1–2 | 16-25 , 25-20 , 13-15 | raportti |
| 22. huhtikuuta | VaLePa | – | KaVe | 2–1 | 25-23 , 23-25 , 15-13 | raportti |
| 22. huhtikuuta | KaVe | – | NiNu | 1–2 | 24-26 , 29-27 , 13-15 | raportti |
| 22. huhtikuuta | VaLePa | – | NiNu | 2–0 | 25-17 , 25-23 | raportti |
Vammalan Lentopallo ja Karhulan Veikot 1-sarjaan
Scooby-Doo! The Mystery Begins

| Scooby-Doo! The Mystery Begins |
| --- | --- |

Ohjaaja:  Brian Levant
Käsikirjoittaja:   Daniel Altiere  Steven Altiere 
Tuottaja:   Brian J. Gilbert  Brian Levant 
Säveltäjä:  David Newman
Kuvaaja:  Jan Kiesser
Leikkaaja:  Eric Osmond
Pääosat:   Frank Welker  Hayley Kiyoko  Kate Melton  Nick Palatas  Robbie Amell 
Valmistustiedot
Valmistusmaa:  Yhdysvallat
Tuotantoyhtiö:   Warner Premiere  Cartoon Network 
Levittäjä:  Warner Bros. Netflix
Ensi-ilta:  13. syyskuuta 2009 (TV-esitys USA:ssa)
Kesto:  82 min
Alkuperäiskieli:  englanti
Seuraaja:  Scooby-Doo! Curse of the Lake Monster
Aiheesta muualla
IMDb 
AllMovie
Infobox OKNimi-testi OK: 
Scooby-Doo! The Mystery Begins on vuonna 2009 ensi-iltansa saanut fantasiaseikkailu. Elokuva on kolmas elävillä näyttelijöillä toteutettu Scooby-Doo-elokuva, vaikkakin sen tapahtumat sijoittuvat sarjan alkuun. Elokuvassa näytetään, kuinka mysteeripoppoo sai alkunsa.
Elokuvalle tehtiin jatko-osa vuonna 2010, Scooby-Doo! Curse of the Lake Monster.
Tarina

Koulubussissa tapahtuneen välikohtauksen vuoksi toisilleen tuntemattomat kömpelö Norville ”Shaggy” Rogers, jalkapalloilija Fred Jones, nörtti Velma Dinkley ja näyttelyä harrastava Daphne Blake joutuvat kirjastoon jälki-istuntoon. Kirjastoon ilmestyy kaksi haamua, jotka jahtaavat heitä koulun jumppasaliin, jossa on käynnissä koulun juhlallisuudet. Koulun sähköt alkavat temppuilla ja koska vararehtori Grimes uskoo nelikon olevan kaiken takana, hän erottaa heidät koulusta.
Nelikko päättää puhdistaa maineensa ja selvittää, kuka on kaiken takana.
Näyttelijät

| 0 | 1 | 2 |
| --- | --- | --- |
|  Robbie Amell  | … |  Fred Jones   |
|  Kate Melton  | … |  Daphne Blake   |
|  Hayley Kiyoko  | … |  Velma Dinkley   |
|  Nick Palatas  | … |  Shaggy Rogers   |
|  Frank Welker  | … |  Scooby-Doon ääni   |
|  Shawn Macdonald  | … |  rehtori Deedle   |
|  Garry Chalk  | … |  vararehtori Grimes   |
|  C. Ernst Harth  | … |  talonmies   |
|  Lorena Gale  | … |  kirjastonhoitaja   |
|  Daniel Riordan  | … |  Specterin ääni   |
Aiheesta muualla

Scooby-Doo! The Mystery Begins Internet Movie Databasessa (englanniksi)
Scooby-Doo
| --- | --- |
Scooby-Doo henkilöhahmot:   Scooby-Doo  Shaggy Rogers  Fred Jones  Daphne Blake  Velma Dinkley  Scrappy-Doo  Scooby-Dum  Yabba-Doo 
Televisiosarjat:   Scooby-Doo, Where Are You! (1969–1971)  The New Scooby-Doo Movies (1972–1974)  The Scooby-Doo/Dynomutt Hour (1976–1977)  The Scooby-Doo Show (1976–1979)  Scooby's All-Star Laff-A-Lympics / Scooby's All-Stars (1977–1979)  Scooby-Doo and Scrappy-Doo (1979–1980)  Scooby-Doo and Scrappy-Doo (1980–1982)  The Scooby & Scrappy-Doo/Puppy Hour (1982–1983)  The All-New Scooby and Scrappy-Doo Show / The New Scooby-Doo Mysteries (1983–1985)  The 13 Ghosts of Scooby-Doo (1985–1985)  Scooby's Mystery Funhouse (1985–1986)  A Pup Named Scooby-Doo (1988–1991)  Scooby-Doo (2002–2006)  Shaggy & Scooby-Doo Get a Clue! (2006–2008)  Scooby-Doo! Mystery Incorporated (2010–2013) 
Scooby-Doo erikoisjaksoissa:   Scooby Goes Hollywood (TV-spesiaali, 1979)  Scooby-Doo in Arabian Nights (TV-spesiaali, 1994) 
Scooby Doo televisioelokuvissa:   Scooby-Doo kohtaa Boon aaveveljekset (1987)  Scooby-Doo ja kummituskoulu (1988)  Scooby-Doo ja ihmeellinen ihmissusi (1988)  Scooby-Doo: In the Beginning (2009)  Scooby-Doo! Curse of the Lake Monster (2010) 
Suoraan videolle/DVD:lle julkaistut elokuvat:   Scooby-Doo ja saaren zombiet (1998)  Scooby-Doo ja noidan haamu (1999)  Scooby-Doo and the Alien Invaders (2000)  Scooby-Doo ja kyberjahti (2001)  Scooby-Doo ja vampyyri (2003)  Scooby-Doo ja Meksikon hirviö (2003)  Scooby Doo ja Loch Nessin hirviö (2004)  Aloha, Scooby-Doo (2005)  Scooby Doo: Missä muumio luuraa? (2005)  Scooby-Doo: Merirosvoja, ohoi! (2006)  Jäitä hattuun, Scooby-Doo! (2007)  Scooby-Doo ja peikkokuningas (2008)  Scooby Doo and the Samurai Sword (2009)  Scooby-Doo! Abracadabra-Doo (2010)  Scooby-Doo! Camp Scare (2010) 
Teatraaliset elokuvat:   Scooby-Doo ja salaperäinen saari (2002)  Scooby-Doo 2: Monsterit vapaalla (2004)  Scooby-Doo 3: The Mystery Begins (2009)  Scooby-Doo 4: Curse of the Lake Monster (2010)
Santo Antão

Santo Antão
Santo Antão kuvattuna NASA:n Sentinel-2 sateliitistä
| --- | --- |
Sijainti:  Barlavento Kap Verde
Saariryhmä:  Barlaventosaaret
Sijaintipaikka:  Kap Verde 
Vesialue:  Atlantin valtameri 
Korkeimmat kohdat:  Topo da Coroa (en) (käännä suomeksi), 1 175  m 
Pinta-ala:  779 km²
| --- | --- |
Asukasluku:  47 124
Kieli:  portugali, Kap Verden kreolit
muokkaa - muokkaa wikitekstiä - muokkaa Wikidataa
Santo Antão on yksi Kap Verden saarista. Se kuuluu Barlaventosaarten ryhmään ja on sen läntisin ja suurin saari. Santo Antãon kaakkoispuolella sijaitsee São Vicente.
Diogo Afonso löysi Santo Antãon vuonna 1462. Saari nimettiin kuitenkin vasta 1500-luvulla ja asutettiin vuonna 1548.

Santo Antãon pinta-ala on 779 km², joten se on Kap Verden toiseksi suurin saari. Asukkaita on yli 47 000. Saaren korkeimmat huiput ovat Topo de Coroa (1 979 m) ja Pico da Cruz (1 585 m).
Santo Antãolla sijaitsevat Paúlin, Porto Novon ja Ribeira Granden kunnat.
Santoantãolaisia henkilöitä

Roberto Duarte da Silva, kemisti
Luís Romano de Madeira Melo, kirjailija
Manuel de Novas, kirjailija, säveltäjä
Sergei Aleksašenko

Sergei Aleksašenko
Sergei Aleksašenko (ven. Сергей Алексашенко; s. 1959) on venäläinen taloustieteilijä, liikemies ja entinen poliitikko.
Aleksašenko valmistui Moskovan valtionyliopiston taloustieteen laitokselta vuonna 1986 ja sai taloustieteessä filosofian tohtorin arvon vuonna 1989. Hän oli tutkijana Neuvostoliiton tiedeakatemian alaisessa Ekonomis-matemaattisessa keskusinstituutissa vuosina 1986–1989. Hän oli johtava asiantuntija Neuvostoliiton talousreformikomissiossa tammikuusta 1990 huhtikuuhun 1991. Aleksašenko oli Venäjän federaation varafinanssiministeri vuosina 1993–1995 ja Venäjän keskuspankin ensimmäinen varapuheenjohtaja vuosina 1995–1998. Hän istui hallituksen jäsenenä myös Sberbankissa, VTB:ssa, Evrofinance Mosnarbankissa ja Pariisin Eurobankissa.
Aleksašenko oli Interrosin varajohtaja vuodesta 2000 ja johtaja vuodesta 2004. Vuosina 2006–2008 hän johti Merrill Lynchin Venäjän-haaraa. Vuosina 2008–2015 hän oli Moskovan talouskorkeakoulun makrotaloustieteellinen tutkimusjohtaja. Aleksašenko oli vuosina 2011–2012 Yhdistyneen viljayhtiön hallituksen puheenjohtaja ja toimi myös muun muassa Aeroflotin hallituksessa. Sittemmin hän on muuttanut Yhdysvaltoihin. Aleksašenko joutui käytännössä maanpakoon ajauduttuaan Vladimir Putinin hallinnon epäsuosioon. Vuonna 2013 hänestä tuli Brookings Institutionin vanhempi tutkija. Hänellä oli aiemmin tutkimusresidenssi Carnegie Moscow Centerissä, jossa hän keskittyi tutkimaan Venäjän integraatiota maailmantalouteen ja sen elpymistä globaalista finanssikriisistä. Hän on kirjoittanut monia artikkeleita Venäjän taloudesta. Vuonna 1999 ilmestyi teos Battle for the Ruble. Vuonna 2018 Aleksašenko julkaisi kirjan Putin’s Counterrevolution, jossa hän kritisoi Putinia demokratian edellytysten tukahduttamisesta, ennestään hauraan omaisuudensuojan heikentämisestä ja yksityisiä investointeja huomattavasti vähentäneestä politiikasta.
Aleksašenko on kritisoinut Venäjän Ukrainassa aloittamaa täysimittaista sotaa. Hänet luokiteltiin Venäjällä ulkomaiden agentiksi. Lisäksi vuonna 2023 Venäjän sisäministeriö asetti hänet etsintäkuulutettujen listalle. Aleksašenko liittyi Venäjältä maanpakoon lähteneiden vaikuttajien perustamaan Venäjän sodanvastaiseen komiteaan.
Seismometri

Seismometri eli maanjäristysanturi on maanliikkeen mittaukseen käytettävä laite, jota käytetään erityisesti maanjäristysten ja ydinkokeiden havainnointiin.
Nimitykset

Seismometri tulee kreikan sanoista σεισμός, seismós (tärinä) ja μέτρον, métron (mitata), ja sanan loi David Milne-Home vuonna 1841 kuvaamaan skotlantilaisen fyysikon James David Forbesin keksimää mittalaitetta.
Seismografi tulee kreikan sanoista seismós ja γράφω, gráphō (piirtää). Sitä käytetään usein seismometrin synonyyminä, mutta nimitys soveltuu paremmin vanhoille laitteille, jotka piirtävät maanliikkeen graafiseen muotoon mittauksen yhteydessä.
Seismometria on seismometrien suunnitteluun liittyvä seismologian osa-alue.
Seismisen ilmiön rekisteröintiä kutsutaan seismogrammiksi.
Seismometrin toiminta

Seismometrit ovat nopeusmittareita tai kiihtyvyysmittareita. Niiden sisällä on yleensä jouseen kiinnitetty heiluva paino, jonka liikettä mitataan sähköisesti.
Nykyaikainen digitaalinen seismometri koostuu anturista, vahvistimesta ja digitoijasta. Seismisen aineiston ajoitus on tarkkaa, ja seismometrin aikatieto saadaan yleensä GPS-järjestelmältä.
Maanjäristyksen yhteydessä tapahtuva maanliike voi tapahtua kolmiulotteisesti, joten kaikkia kolmea heilumissuuntaa eli järistysvektorin kolmen koordinaattiakselin suuntaista osatekijää pyritään mittaamaan yhtäaikaisesti. Laitteen tulee kyetä mittaamaan maanliikkeitä nanometriluokasta mikrometriluokkaan ja tarvittaessa vieläkin pienempiä ja suurempia heilahduksia, joten sen tulee olla erittäin herkkä.
Nykyaikaiset seismometrit ovat laajakaistaisia, eli ne kykenevät mittaamaan useita taajuusalueita kerralla. Varhaisissa seismografijärjestelmissä käytettiin eri taajuusalueille eri instrumentteja.
Matkapuhelimet seismometreinä

Nykyaikaiset matkapuhelimet sisältävät kiihtyvyysanturin, jota voi käyttää maanjäristysten mittaamisessa. Puhelinten kiihtyvyysanturit eivät ole kovin herkkiä, ja ne toimivat tällä hetkellä käytännöllisesti vain yli magnitudin 5 maanjäristyksissä.
Kalifornian yliopisto on kehittänyt Android-puhelimille ohjelman nimeltä MyShake, jolla pyritään laajentamaan maailman seismografiverkkoa. Järjestelmän avulla tavallinen kansalainenkin voi kerätä puhelimellaan maanjäristyshavaintoja ja saada reaaliaikaisia varoituksia lähialueilla tapahtuneista järistyksistä.
CMG-40T -seismometri.
Sinfonia nro 7

Sinfonia nro 7 voi tarkoittaa seuraavia:
Sinfonia nro 7, Hyönteissinfonia, Kalevi Ahon sinfonia
Sinfonia nro 7, Ludwig van Beethovenin sinfonia
Sinfonia nro 7, Anton Brucknerin sinfonia
Sinfonia nro 7, Gustav Mahlerin sinfonia
Sinfonia nro 7, Sergei Prokofjevin sinfonia
Sinfonia nro 7, Jean Sibeliuksen sinfonia
Sinfonia nro 7, Leningrad-sinfonia, Dmitri Šostakovitšin sinfonia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”sinfonia nro 7”, voi hakea sivunnimihaulla, laajalla sivunnimihaulla tai tekstihaulla.
Rosenlewin Urheilijat -38 (jalkapallo)

Rosenlewin Urheilijat -38 (RU-38) oli porilainen vuonna 1938 perustettu urheiluseura, jonka lajeina olivat muun muassa jalkapallo, jääkiekko, jääpallo ja yleisurheilu. Tämä artikkeli keskittyy RU-38:n jalkapallotoimintaan.
Historia

RU-38 perustettiin Porissa vuonna 1938 Oy W.Rosenlew Ab:n urheiluseuraksi. Seuran lajivalikoimaan kuului alusta alkaen myös jalkapallo. Sarjatoimintaan seura osallistui ensimmäistä kertaa kuitenkin vasta sotavuosien jälkeen 1947, jolloin edustusjoukkue pelasi kolmanneksi korkeimmalla sarjatasolla Maakuntasarjassa.
Seuran toimintamalliin niin jalkapallossa, jääkiekossa kuin yleisurheilussakin kuului alusta alkaen pelaajien värvääminen muista seuroista. Uusille pelaajille järjestettiin työpaikka yhtiön tehtailta, joka mahdollisti myös harjoittelun työaikana ja teki pelaajista puoliammattilaisia. RU-38:n toiminta oli uutta suomalaisessa amatööriurheilussa ja sitä ei muiden seurojen keskuudessa aina katsottu hyvällä.
RU-38:n nimekkäimpiä hankintoja olivat seuraan 1950-luvun lopulla siirtyneet maajoukkuepelaajat Aimo Sommarberg (KTP), Stig-Göran Myntti (VIFK), Matti Jokinen (IF Drott) ja Seppo Pelkonen (JoPS).
Vuodet huipulla

1950-luvun alun ja puolivälin joukkue pelasi vaihtevalla menestyksellä toisella ja kolmanneksi korkeimmilla sarjatasoilla. 
Pelaajahankintojensa ansiosta RU-38 onnistui nousemaan vihdoin Mestaruussarjaan kaudeksi 1959. Ensimmäinen kausi oli heti menestys ja joukkue sijoittui sarjassa toiseksi. Hopeaa saavuttaneessa joukkueessa pelasivat: Aulis Järvinen, Aimo Sommarberg, Alpo Tall, Toivo Johansson, Altti Grönlund, Viljo Vainio, Olavi Leskinen, Seppo Pelkonen, Eino Wessman, Lasse Häyhä ja Rainer Mäkelä.
Seuraavana vuonna joukkue kärsi loukkaantumisista. Erityisesti puolustaja Aimo Sommarbergin puuttuminen näkyi kentällä ja lopulta sijoitukseksi 12 joukkueen sarjassa tuli kymmenes. Seura putosi sarjaporrasta alemmaksi. Hieman lohtua pettymykseen toi joukkueen selviytyminen Suomen Cupin finaaliin. Helsingin olympiastadionilla pelatussa loppuottelussa Valkeakosken Haka oli parempi maalein 3-1.
Putoamisen jälkeen seura pelasi vielä seitsemän kautta Suomensarjassa. Vuonna 1965 nousu takaisin pääsarjaan oli lähellä. TPS kukisti RU:n nousun ratkaisseessa uusintaottelussa viime hetken rangaistuspotkumaalilla. Ottelua seurasi Herralahdessa RU-38:n kaikkien aikojen ennätysyleisö, 5 214 maksanutta katsojaa.
Viimeiseksi jäänellä kaudellaan 1967 RU-38 onnistui nousemaan takaisin SM-sarjaan. Sarjapaikka siirtyi kuitenkin seurafuusion myötä syntyneen uuden joukkueen Porin Ässien nimiin.
Fuusio

Rosenlew päätti luopua vuonna 1967 kalliiksi tulleesta urheilutoiminnastaan ja seura yhdistyi Porin Karhujen kanssa. Uusi seura sai nimekseen Porin Ässät. Karhut oli myös itse fuusioseura, joka oli syntynyt vuonna 1960 Porin Palloilijoiden ja Porin Kärppien yhdistyessä.
Viimeisenä sarjakautena sekä RU-38 että Karhut pelasivat samassa Suomensarjan lohkossa, vaikka seurojen yhdistyminen oli jo yleisessä tiedossa. Tämä johti erikoisiin tilanteisiin. Epäiltiin esimerkiksi Karhujen hävinneen tahallaan loppukauden keskinäisen kohtaamisen, jotta RU-38 olisi selviytynyt SM-karsintaan.
RU-38 pääsi lopulta karsintoihin ja lunasti paikan Mestaruussarjaan kaudeksi 1968. Sarjapaikan perinyt Ässät pelasi kaksi kautta korkeimmalla sarjatasolla ennen putoamistaan Suomensarjaan.
Saavutukset

1958 Nousu Mestaruussarjaan
1959 SM-hopeaa
1960 Suomen Cupin finalisti
1967 Nousu Mestaruussarjaan
Tunnettuja entisiä pelaajia

Erkki Harell
Lauri Häyhä
Matti Jokinen
Aulis Järvinen
Keijo Koistinen
Stig-Göran Myntti
Seppo Pelkonen
Aimo Sommarberg
Raimo Tuli
Matti Unho
Aiheesta muualla

RU-38 Rosenlew-museon sivuilla (Arkistoitu – Internet Archive)
RU-38:n ja Karhujen 1960-luvun joukkueet kohtasivat toukokuussa 2012.
Scooby-Doo, Where Are You!

| Scooby-Doo, Where Are You! |
| --- | --- |

Tyyli:  piirrossarja
Kestoaika:  22 min.
Luoja(t):  Joe Ruby Ken Spears
Pääosissa:  Don Messick Casey Kasem Frank Welker Nicole Jaffe Stefanianna Christopherson Heather North
Alkuperämaa:   Yhdysvallat
Alkuperäiskieli:  englanti
Verkko:   CBS
Esitetty:  13. syyskuuta 1969 – 31. lokakuuta 1970
Jaksoja:  25
Tuotanto
Tuottaja(t):  Joseph Barbera William Hanna Alex Lovy
Ohjaaja(t):  Joseph Barbera William Hanna Howard Swift
Käsikirjoittaja(t):  Joe Ruby Ken Spears Bill Lutz Larz Bourne Tom Dagenais
Tuotantoyhtiö(t):  Hanna-Barbera
Aiheesta muualla
IMDb 
Scooby-Doo, Where Are You! on yhdysvaltalainen Hanna-Barberan tuottama piirrossarja, jota esitettiin CBS:llä vuosien 1969–1970 aikana yhteensä 25 jakson verran. Sarjan jälkeen siitä on tullut erityisesti Yhdysvalloissa suosittu piirrossarja, josta on tuotettu useita piirrossarjoja, animaatio- ja näytelmäelokuvia, sekä oheistuotteita pehmoleluista kahvikuppeihin ja t-paitoihin asti.
Sarjan alku

Scooby-Doo, Where Are You! oli CBS:n ja Hanna-Barberan tulos heidän luodessaan väkivallattoman lauantaiaamu-piirretyn, joka saisi 1960-luvulla supersankariteemaisia lastenohjelmia vastaan protestoineiden vanhempien hyväksynnän. Alun perin sarjan nimeksi ajateltiin ”Mysteries Five” ja myöhemmin ”Who’s S-S-Scared?” ennen lopullista nimeä Scooby-Doo, Where Are You!. Tuotantovaiheessa sarja koki useita muutoksia niin käsikirjoituksessa kuin animoinnissa. Pääidea kuitenkin pysyi läpi tuotannon samana: neljä teini-ikäistä ja heidän hassu koiransa ratkoivat yliluonnolliseen liittyviä mysteereitä.
Scooby-Doo-konseptin luoneet Joe Ruby ja Ken Spears toimivat myös sarjan lopullisten tarinoiden tarkastajina, sekä käsikirjoittivat Bill Lutzin kanssa ensimmäisen kauden jaksot. Toisen tuotantokauden kahdeksan jaksoa käsikirjoittivat Rubyn, Spearsin ja Lutzin lisäksi Larz Bourne ja Tom Dagenais.
Sarjan alku > Sarjan äänet

Kuten useissa Hanna-Barberan tuottamissa sarjoissa myös Scooby-Doossa korostettiin enemmän ääninäyttelemistä kuin rajoittunutta animointia. Sarjan ehdoton ääninäyttelijä Don Messick, joka oli työskennellyt Hanna-Barberalle jo vuodesta 1957 lähtien, sai roolikseen Scooby-Doon. Mukana oli myös DJ:nä tunnettu Casey Kasem. Kasem koe-esiintyi alun perin Freddien roolia varten, mutta saikin Shaggyn roolin. Frank Welker tuli sarjaan aivan uutena ollessaan vielä kokematon ääninäyttelemisessä. Hän päätyi sarjaan mukaan erään koiranruokamainoksen tuottajan tyttöystävän kautta, joka halusi Welkeriä koe-esiintymään Scooby-Doon rooliin. Roolin mennessä Messickille häntä kehotettiin kokeilemaan aikaisemmin Kasemin kokeilemaa Freddien roolia, jonka Welker myös sai. Nicole Jaffe toimi Velman äänenä. Stefanianna Christopherson puolestaan toimi Daphnen äänenä, mutta vain ensimmäisellä tuotantokaudella, koska hän muutti New Yorkiin mennessään naimisiin ennen sarjan toisen tuotantokauden tuotannon alkamista. Tämän seurauksena Nicole Jaffen huonekaveri Heather North sai Daphnen roolin kyettyään parhaaseen imitointiin. Päänäyttelijöiden lisäksi mukana olivat John Stephenson ja Jack Angel, jotka Messickin tavoin ääninäyttelivät suurimman osan sarjan sivuhahmoista.
Äänirooleissa

| 0 | 1 | 2 |
| --- | --- | --- |
|  Don Messick  | … |  Scooby-Doo, Jameson Hyde White, poliisi, Ebenezer Shark, John Maxwell, Mr. Barnstorm, professori Ingstrom   |
|  Casey Kasem  | … |  Shaggy Rogers, sijaisnäyttelijä Carl, apinamies, Lt. Tomoro, vanha mies   |
|  Frank Welker  | … |  Fred Jones, Hermit, ihmissusi   |
|  Nicole Jaffe  | … |  Velma Dinkley   |
|  Stefanianna Christopherson  | … |  Daphne Blake (1. kaudella)   |
|  Heather North  | … |  Daphne Blake (2. kaudella)   |
|  John Stephenson  | … |  Mr. Weatherby, vahva mies, hypnotisti Harry, Big Bob Oakley, Frankenstein, poliisi, ihmissusi, vampyyri, sheriffi, Dr. Jekyll, Creeper, luolamies, professori Wayne, John Simms, noita lääkäri   |
|  Jack Angel  | … |  sivuäänet   |
|  Hal Smith  | … |  Buck Masters, maanviljelijä, sivuäänet   |
|  Jean Vander Pyl  | … |  leski Cutler, Candy Mint, Sarah Jenkins, sivuäänet   |
|  Vic Perrin  | … |  nukkemestari, väärentäjä, Mr. Greenway, sivuäänet   |
|  Susan Blu  | … |  sivuäänet   |
|  June Foray  | … |  ennustaja   |
|  Alan Oppenheimer  | … |  sivuäänet   |
|  Barry Richards  | … |  sivuäänet   |
|  George A. Robertson  | … |  sivuäänet   |
|  Susan Steward  | … |  sivuäänet   |
|  Michael Stull  | … |  sivuäänet   |
|  Lennie Weinrib  | … |  sivuäänet   |
Vastaanotto ja arvostelu

Wizard Magazine listasi vuonna 2008 Scooby-Doo, Where Are You! -sarjan sijalle 38 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 24.
Sebastian Boenisch

| 0 | 1 | 2 |
| --- | --- | --- |

Henkilötiedot
Koko nimi: Sebastian Boenisch
Syntymäaika: 1. helmikuuta 1987 (ikä 37)
Syntymäpaikka: Gliwice, Puola
Pelipaikka: Puolustaja
Junioriseurat
1992–2000 2000–2001 2001–2003 2003–2005: SSVG 09/12 Heiligenhaus Borussia Velbert Oberhausen Schalke 04
Seurat
| Vuodet | Seura | O (M) |
| 2005–2007 2007–2012 2012–2016 2016–2017 2019–2020 2020 | Schalke 04 Werder Bremen Bayer 04 Leverkusen TSV 1860 München Floridsdorfer AC Wiener Neustadt | 9 (0) 55 (1) 60 (3) 14 (0) 8 (1) 2 (0) |
Maajoukkue
| 2007–2009   2010–2013 |  Saksa U-21  Puola | 13 (0)   14 (0) |
 Seurajoukkueuran tilastot kattavat vain kansalliset sarjat, päivitetty 29. maaliskuuta 2024.  Maajoukkueuran tilastot päivitetty 29. maaliskuuta 2024.
Sebastian Boenisch (s. 1. helmikuuta 1987 Gliwice) on puolalainen jalkapalloilija, pelipaikaltaan puolustaja. Hän pelasi Saksan sarjoissa koko uransa lukuun ottamatta Itävallassa viettämäänsä viimeistä pelikauttaan 2019–2020.
Boenisch pelasi Bundesliigassa 124 ottelua Schalken, Werder Bremenin ja Bayer Leverkusenin joukkueissa ja teki niissä neljä maalia. Kaudella 2016–2017 hän pelasi 2. Bundesliigassa 14 ottelua TSV 1860 Münchenin joukkueessa. Hän voitti Saksan cupin Werder Bremenin joukkueessa vuonna 2009.
Boenisch pelasi Saksan alle 20- ja alle 21-vuotiaiden maajoukkueissa. Hän voitti alle 21-vuotiaiden Euroopan-mestaruuden 2009 ja pelasi lopputurnauksessa kolme ottelua jouduttuaan loukkaantumisen takia olemaan poissa kahdesta alkulohko-ottelusta.
Aikuisten maajoukkuetasolla Boenisch edusti syntymämaataan Puolaa ja pelasi 14 maaottelua vuosina 2010–2013. Puolassa pelatuissa vuoden 2012 EM-kilpailuissa hän pelasi täydet minuutit joukkueensa kaikissa kolmessa ottelussa.
Severstal

| Severstal |
| --- | --- |

Yritysmuoto:  OAO
Osake:  MCX: CHMF RTS: CHMF
ISIN:  RU0009046510
Perustettu:  1940 / 1993
Toimitusjohtaja:  Aleksei Mordašov
Puheenjohtaja:  Chris Clark
Kotipaikka:  Tšerepovets, Venäjä
Toimiala:  Metalliteollisuus
Liikevaihto:   12 423 milj. USD (2006)
Liikevoitto:   2 987 milj. USD (2006)
Omistaja:  Aleksei Mordašov 82 %
Kotisivu:  www.severstal.com
Infobox OKVirheellinen NIMI-arvo: 
Severstal (ven. Северсталь) on Venäjän toiseksi suurin kaivos- ja metallurgian alan yhtiö. Sen omistaa lähes kokonaan venäläinen oligarkki Aleksei Mordašov. Severstal on viime vuosinamilloin? laajentunut yritysostoilla Pohjois-Amerikkaan ja Eurooppaan.
Historia

Vuonna 2004 Severstal osti konkurssikypsän Rouge Industries -metalliyhtiön, ja seuraavana vuonna ostoslistalle tuli 70 prosentin osuus italialaisesta terästuottajasta Lucchinista.
Vuonna 2006 Mittal Steel teki ostotarjouksen luxemburgilaisesta metalliyhtiöstä Arcelorista. Myös Severstal teki tarjouksen ja sai siihen Arcelorin johdon tuen. Odotusten vastaisesti yhtiökokouksen osakkaat päätyivätkin Mittal Steelin tarjouksen kannalle. Syynä Severstalin tarjouksen hylkäämiseen olivat yhtiön läheiset suhteen Venäjän poliittiseen johtoon.
Aiheesta muualla

Severstal -yhtiön nettisivut